o
Derek Prince
Jumala antaa arvoa Herran pelolle 1/2
Olin kuuntelemassa veli Ed Colen opetusta ja
puheensa lopussa hän sanoi näin:
"Se mitä tämä kansa ja perheet
kipeimmin tarvitsevat on Herran pelko".
Puhun tällä kertaa juuri tästä aiheesta: "Herran pelko".
Aihe annettiin minulle jo päiviä ennen kuin Ed Cole puhui siitä.
Tuntuu siltä, että Jumala haluaa puhuttavan tästä teemasta nyt.
Kun mainitsen Herran pelon, jotkut tarttuvat sanaan "pelko":
"en pidä pelosta, en halua kuulla siitä, ei se siunaa minua"
etkä haluaisi kuunnella minua. Olet vapaa tekemään niin, mutta
se on iso virhe, koska et tiedä miltä suljet korvasi,
ellet halua kuulla mitä Herran pelko on.
Jes 33:6: Herran pelko on Hänen aarteensa
(suomalaisessa Raamatussa: "Siionin aarre on Herran pelko".)
Aihetta ei pidä halveksia eikä pelätä.
Se on Jumalan aarre, jonka Hän jakaa kansansa kanssa.
Suhtautukaa siis tällä asenteella opetukseeni.
En uhkaile teitä enkä tarjoa teille jotain kamalaa vaihtoehtoa
vaan kerron teille Jumalan aarteesta,
jonka Hän jakaa kansansa kanssa.
Kuinka monelle tuo Jesajan jae mahtaa olla tuttu?
"Siionin aarre on Herran pelko." Jes 33 jakeen 6 viimeinen lause.
"Siionin aarre on Herran pelko."
Mietin miksi tämä totuuden jalokivi on
kätketty Jesajan jakeen loppuun ja ajattelen näin:
Jumala haluaa meidän etsivän totuutta. Jeesuskin sanoi:
Tutkikaa kirjoituksia niin löydätte totuuden Minusta.
Tutkitteko te kirjoituksia?
Luetteko Raamattua ahkerasti löytääksenne totuuden ja
vastauksen tarpeisiinne ja ongelmiinne?
Monet pelkäävät sitä mitä Jumala saattaa sanoa heille,
mutta ei pidä pelätä.
Jeesus kehottaa meitä tutkimaan kirjoituksia ja ellet tee niin,
et ole Herralle kuuliainen. Olen ollut kristitty 55 vuotta ja
olen lukenut Raamatun läpi vähintään kahdesti joka vuosi.
Olen siis lukenut Raamatun ainakin 116 kertaa ja
useita lukuja tuhat kertaa. Olen siis tutkinut kirjoituksia.
Ihmettelen miksi niin monet kristityt käyttävät
niin minimaalisesti aikaa raamatunlukuun.
Jos he antavat Jumalalle 10-15 minuuttia päivässä
niin se on muka iso uhraus.
On vahinko ellette lue Raamattua, koska näin te jäätte paitsi jostain
äärettömän arvokkaasta ja joka tekee teille äärettömän hyvää.
Mielestäni ne, jotka eivät anna aikaa Raamatulle,
kärsivät hengellisestä sairaudesta.
Ja sen sairauden nimi on hengellinen laiskuus.
Nimitän sairautta näin, koska
ihmiset ovat laiskoja vain tässä asiassa.
He kyllä huolehtivat töistään, he voivat olla kotiäitejä,
he pitävät keittiön putipuhtaana, he kokkaavat maukkaita aterioita,
tai joku tienaa hyvin arvostetussa työssään,
on yritteliäs kaikessa muussa paitsi yhdessä asiassa:
Raamatun luvussa. Ehkä moni teistä on juuri tällainen.
Te töllötätte tuntitolkulla tv:tä ettekä ole siitä moksiskaan.
Mutta jos tutkitte tunnin Raamattua, niin se on mielestänne suuri saavutus.
Se ei ole luonnollista. Jos olette laiskoja
vain tietyllä elämänalueella niin se ei ole luonnollista laiskuutta.
Se on hengellistä laiskuutta ja siihen on hengellinen syy ja
se syy on saatanan pahuus,
koska se haluaa pitää teidät loitolla Sanasta,
joka auttaa teitä enemmän kuin mikään muu elämässänne.
En aio kysyä teiltä mitään eikä tarvitse nostaa kättä,
mutta olen nyt kuvaillut tilannetta ja teidän on syytä tunnustaa:
"totta, veli Prince, en ole laiskuri, ansaitsen elantoni,
teen työni hyvin, olen moitteeton, mutta olen laiska yhdessä asiassa:
olen laiska lukemaan Raamattua."
Jos tämä kuvaa sinua, niin kehotan sinua tekemään parannuksen
nyt heti ennen kuin jatkamme kokousta.
Sano Jumalalle: "Jumala, anna anteeksi, että
olen antanut paholaisen petkuttaa minua.
Se on saanut minut valtaansa ja ajattelemaan valheellisesti, että
Raamattu on tylsä ja vaikea kirja". Näin ei ole.
Raamatun sanoma on elämä ja rakkaus.
Vain Raamatun avulla voit oppia tuntemaan
kuinka paljon Jumala rakastaa sinua.
Jos sulkeudut Raamatun ulkopuolelle,
jos annat sille vain muutaman lyhyen hetken viikossa tai
et edes sitä, niin et koskaan pääse selville
Jumalan rakkaudesta sinua kohtaan. Älä toimi noin.
Älä jättäydy hengellisesti köyhäksi.
Torju hengellisen laiskuuden sairaus.
Pysähdy ja mieti tätä hetki.
Voit olla ahkera ja menestyksekäs
melkein kaikilla muilla elämän aloilla, mutta
raamatunluku takkuaa, jäät ulkopuoliseksi.
Se ei ole luonnollista
vaan kyse on hengellisestä tilasta.
Kaiken takana on saatanan pahuus,
joka yrittää kangeta sinut yhteydestä Herraan.
Niinpä sinun on tehtävä parannus.
Jos äskeiset sanani koskivat sinua, tarvitset parannusta.
Palaan päivän aiheeseeni, Herran pelkoon.
Monet kristityt ajattelevat, että
"se kuului VT:iin, Mooseksen lain aikaan,
ei meidän tarvitse elää Herran pelossa, se on vanhanaikaista.
Tämä on täysin Raamatun vastaista ja väärin.
Otan muutaman selvän esimerkin, mitä
Raamattu sanoo Herran pelosta.
Ps 19:10: "Herran pelko on puhdas ja aito, se pysyy iäti."
Jumalan pelko on siis aina olemassa. Se pysyy iäti.
San 23:17: "Elä Herran pelossa päivästä päivään."
Herran pelko pysyy päivästä päivään ja iäti.
Eli elämässäsi ei ole hetkeäkään, jona voisit olla ilman Heran pelkoa.
Monilla on kielteinen käsitys Herran pelosta.
Selitän mitä Herran pelko on.
Ensinnäkin, se ei ole luonnollista pelkoa.
Se ei ole sellaista pelkoa kuin autossa, joka on joutumassa kolariin.
Toiseksi, se ei ole demonista pelkoa. On olemassa pelonhenki, demoni.
Olen ollut tekemisissä satojen ihmisten kanssa, jotka
tarvitsivat vapautusta pelonhengestä.
Nyt ei ole kyse siitä. Paavali sanoo, 2 Tim 1:7:
"Jumala ei ole antanut meille pelkuruuden henkeä"
Hän ei ole antanut demonia. 1 Joh 4:17:
"Pelkoa ei rakkaudessa ole, vaan täydellinen rakkaus
karkottaa pelon. Pelossahan on jo rangaistusta?"
Emme me puhu sellaisestakaan pelosta, jossa on jo rangaistusta,
sillä se on paholaisesta eikä sillä ole sijaa kristityn elämässä,
mutta joissakin teissä tuo pelko vaikuttaa.
Paras lääke karkottaa pelko, jossa on rangaistusta, on Jumalan pelko.
Jumalan pelko ei ole ihmispelkoa.
Jumalan pelko vapauttaa meidät ihmispelosta ja
antaa meille voiman kunnioittaa Herraa.
Mitä Jumalan pelko sitten on? Kuvaan sitä parilla sanalla,
joista mikään ei anna täydellistä kuvaa Jumalan pelon olemuksesta.
Se on erikoislaatuista pelkoa.
Joskus se tuntuu voimakkaana fyysisenä pelkona.
Esimerkiksi kun Mooses näki
Jumalan kirkkauden ja kuuli Herran äänen Siinainvuorella,
hän kuvaili kuinka pelottava kokemus se oli näin:
"Minä pelkään ja vapisen."
Mooses oli lähempänä Jumalaa kuin me.
Mutta kun Jumalan majesteetti ja kirkkaus ilmestyivät Moosekselle,
hän pelkäsi ja vapisi.
Jos Mooses vapisi niin myös sinä.
Se ei ollut kuitenkaan vaarallinen kokemus.
Ehkä me kaikki tarvitsemme suuremman ja
selvemmän näyn Jumalan pelosta,
Hänen majesteetistaan ja voimastaan.
Ehkä paras sana kuvaamaan Jumalan pelkoa
on englannin "awe", pyhä pelko. Sanalla on uskonnollinen lataus.
Se kuvaa suhdettamme majesteettiin, voimaan ja pyhyyteen.
Toinen sana on "reverence", pyhä kunnioitus,
mutta valitettavasti sen merkitys on muuttunut.
Muistan lapsuudestani käynnit anglikaanisessa kirkossa.
Kun astuimme kirkkoon, muutimme käyttäytymistämme.
Emme puhuneet normaalilla äänellä. Kävelimme hissukseen.
Seisoimme jäykkinä ja luulimme, että se oli pyhää kunnioitusta.
Se oli orjuutta, ei pyhää kunnioitusta.
Pyhä kunnioitus on reaktio siitä, kun Jumalan ilmoittaa itsensä.
Et voi tuntea pyhää kunnioitusta ilman ilmoitusta.
Kun Jumala ilmaisee itsensä,
niin ainoa oikea reaktio on pyhä kunnioitus.
Seuraavaksi puhun Jumalan tahtoon alistumisesta.
Alistuva asenne Jumalaa kohtaan on ilmaus Jumalan pelosta.
Kun olemme ylimielisiä, pöyhkeitä, omahyväisiä ja
itseämme kehuskelevia, niin silloin olemme kaukana Jumalan pelosta.
Joka käyttäytyy noin, ei Jumalaa pelkää.
Raamatusta ilmenee sellainenkin ihmejuttu, että
se mitä pelkäät, on sinun jumalasi.
1 Mos 31, Jaakob puhuu apelleen Labanille:
"Et kohdellut minua oikein, mutta Jumala piti minusta huolen".
Sitten Jaakob sanoo Labanille:
"Ellei isäni Jumala, Abrahamin Jumala,
jota myös Iisak pelkäsi, olisi ollut minun puolellani,
sinä olisit lähettänyt minut matkaan tyhjin käsin."
Jaakob siis kutsui Jumalaa Abrahamin Jumalaksi,
jota myös Iisak pelkäsi. Eli Iisak pelkäsi tosi Jumalaa.
Hän oli Iisakin Jumala.
Luvun lopussa, jae 53, Jaakob sanoo:
"Meidän isiemme Abrahamin ja Nahorin Jumala
valvokoon tuomarina tätä sopimustamme.
Jaakob puolestaan vannoi valan sen Jumalan kautta,
jota hänen Isänsä Iisak pelkäsi."
Iisak siis pelkäsi Jumalaa. Se mitä pelkäät, on sinun jumalasi.
Jos pelkäät ihmisten mielipiteitä, se pelko on sinun jumalasi,
jos pelkäät köyhyyttä, se on jumalasi, jos sairautta, se pelko on jumalasi.
Se mitä pelkäät, on jumalasi.
Pelkäätkö Jumalaa? Onko Hän sinun Jumalasi?
On hyödyllistä tutkia Jumalan pelkoa Jeesuksen valossa.
Jeesus oli Jumalan rakas Poika, joka oli Isänsä mielen mukainen
koko elämänsä kaiket päivät.
Jesaja puhuu Pyhän hengen voitelusta,
joka oli oleva merkkinä Jeesuksesta Messiaana,
Voideltuna, jota Israel odotti.
Jesaja kuvaa seitsemää eri tapaa, jolla Pyhä Henki olisi Jeesuksen yllä.
Jes 11 alusta.
"Iisain kannosta nousee verso, vesa puhkeaa sen juuresta.
Messias, Daavidin sukua.
Tämä on merkkinä Messiaasta, Jumalan Pojasta.
Hänen ylleen laskeutuu Herran Henki,
viisauden ja ymmärryksen Henki, neuvon ja voiman Henki,
totuuden tuntemisen Henki ja Herran pelon Henki."
Tässä Pyhä Henki ilmoitetaan seitsemällä tavalla.
Ilmestyskirjassa puhutaan Jumalan seitsemästä Hengestä,
jotka ovat seitsemän soihtua valtaistuimen edessä.
Jesaja luettelee Jumalan seitsemän Henkeä.
Ensimmäinen on Herran Henki, joka puhuu yksikön 1. persoonassa.
Apt 13, Pyhä Henki sanoo:
"Erottakaa Barnabas ja Saul Minun työhöni,
tehtävään, johon Minä olen heidät kutsunut."
Pyhä Henki puhui Jumalan Henkenä.
Tämä on Pyhän Hengen ilmentymistä yksi.
Toisena mainitaan viisauden Henki ja
sitten ymmärryksen Henki, neuvon Henki, voiman Henki,
totuuden tuntemisen Henki ja Herran pelon Henki.
Viimeisenä Jeesukseen Messiaana ja
Jumalan rakkaana Poikana viittaavana
Pyhän Hengen ilmentymänä mainitaan mikä?
Herran pelon Henki. Seuraava jae:
"Hänen ilonsa on Herran pelko. Hän ei tuomitse silmämitalla
eikä jaa oikeutta korvakuulolta." Jeesus Messiaana saa
seitsenkertaisen Pyhän Hengen voitelun.
Seitsemäs ja viimeinen voitelu on Herran pelon Henki ja
sitten sanotaan: Hänen ilonsa on pelätä (totella) Herraa.
Rakkaat veljet ja sisaret, emme me voi olla Jeesusta parempia.
Kun kerran Jeesus, Jumalan rakas Poika,
Messias ja Vapahtaja, voideltiin Herran pelon Hengellä ja
Jeesuksen ilo oli pelätä ja totella Herraa, niin kuinka me
ikinä uskaltaisimme sanoa, ettemme tarvitse Herran pelkoa.
On kauhistus väittää niin.
Entä ehdot, jotka meidän tulee täyttää
tunteaksemme Herran pelkoa. Käyn ne läpi nopeasti.
Ps 34:12.
Jumala puhuu: "Tulkaa lapset, ja kuulkaa Minua!
Minä opetan teille, mitä on Herran pelko."
Tässä puhuu Pyhä Henki. Herran pelkoa tulee opettaa.
"Tulkaa lapset ja kuulkaa Minua!".
Kun kuuntelemme Pyhää Henkeä, niin Hän opettaa meitä.
Ellemme kuuntele, Hän ei opeta.
"Kuulkaa Minua! Minä opetan teille mitä on Herran pelko."
Seuraavaksi kuvataan millainen meidän tulee olla,
jotta oppisimme pelkäämään Herraa:
"Jos odotat elämältä hyvää ja toivot pitkää ikää, niin varo kieltäsi,
älä päästä huulillesi petoksen sanaa."
Mikä on ensimmäinen merkki siitä, että ihminen pelkää Jumalaa?
Miten pelko ilmenee? Kielen käytöstä,
siinä miten käytämme kieltämme ja mitä päästämme huuliltamme.
Veljet ja sisaret, tutkiskelkaa itseänne hetki.
Kuuluuko puhetavastanne ja kielenkäytöstänne,
että te pelkäätte Herraa?
Vai oletteko joskus pöyhkeitä, itserakkaita, pelokkaita, ärtyneitä,
kärsimättömiä ja haluttomia vastaanottamaan ojennusta?
Sellaista ei ole Jumalan pelko.
Minuun teki syvän vaikutuksen, kun ymmärsin, että
meidän täytyy valita Jumalan pelko.
San 1, Jumala puhuu niille, jotka ovat hylänneet Hänet ja
Herra puhuu kovia sanoja.
Joskus me emme tajuakaan miten kamalia sanoja Jumala puhuu.
Meillä on Jumalasta kuva, että Hän on mukava, kohtelias,
vanha herrasmies taivaassa, joka ei koskaan puhu ankarasti
eikä latele epämiellyttäviä sanoja. Ei Jumala ole sellainen.
Kuulkaa mitä Hän sanoo San 1:25>:
"Yhtäkään neuvoani ette ole ottaneet varteen,
opetukseni ei ole kelvannut teille.
Niinpä Minä nauran, kun teidän käy huonosti,
pilkkaan, kun tulee aika jota kauhistutte,
kun pelko tulee yllenne kuin rajuilma ja onnettomuus iskee tuulispäänä,
kun osaksenne tulee ahdinko ja vaiva.
Silloin te huudatte Minua, mutta Minä en vastaa,
(teitte sen liian myöhään) etsitte Minua, ettekä löydä.
(Miksi?) Koska te vihasitte tietoa, ettekä halunneet pelätä Herraa."
Meillä pitää olla halu pelätä Herraa. Jos ette halua pelätä Herraa,
Jumala ei pidättele tuomioitaan elämässänne.
Sananlaskut 1:7:
"Herran pelko on tiedon perusta, vain hullu halveksii viisautta ja opetusta."
Me voimme asennoitua halveksivasti Herran pelkoon ja
rillutella omassa tyhmyydessämme.
San 3:7:
"Älä luulottele olevasi viisas; pelkää Herra ja karta pahaa."
Emme voi harjoittaa pahaa ja samanaikaisesti pelätä Herraa.
Jos aiot valita Jumalan pelon, sinun on kartettava pahaa.
Herra sanoo myös, että "älä luulottele olevasi viisas"
Jos vain luotat itseesi ja olet ylimielinen,
niin siitä näkyy, ettet pelkää Jumalaa.
Sitten vielä: "karta pahaa".
Emme voi yhdistää pahaa ja Herran pelkoa.
On valittava kummalle annamme tilaa?
Herran pelolle vai pahalle?
Seuraavaa jaetta rakastan. Olen rakastanut Herran pelkoa
lähes yhtä kauan kuin olen ollut kristitty.
Nämä jakeet saavat housuni tutisemaan.
Osoitan lyhyesti Raamatun perusteella, miten Herran pelko vaikuttaa.
Job 28:28. Helppo muistaa: 28:28:
"Ihmiselle Hän sanoi: Viisautta on Herran pelko,
ymmärrystä se, että karttaa pahaa."
Tosi viisautta ei voi erottaa Herran pelosta.
Me pidämme viisautta älykkyytenä ja fiksuutena.
Se ei ole fiksuutta, koska pahuuskin voi olla fiksuutta.
Mutta Herran pelko ei voi olla pahuutta.
On valittava jompikumpi. Ne eivät voi olla yhdessä.
Sitten mahtava jae, Ps 25:12:
Psalmi 25:12
"Se, joka Herraa pelkää, oppii valitsemaan oikean tien."
Jumala ei opeta jokaista
eikä Jumala valitse oppilaitaan pääsykokeilla.
Hän valitsee oppilaansa luonteen perusteella.
Ei Jumala ala opettaa sellaisia, joilla ei ole Herran pelkoa.
Voit mennä raamattukouluun tai parhaimpaan koulutuskeskukseen,
mutta ilman Herran pelkoa et pääse Jumalan oppilaaksi.
Voit olla ihmisopettajien oppilas, mutta et Herran.
Sitten toinen mahtava ajatus samasta psalmista, jae 14:
"Herra ilmoittaa suunnitelmansa niille, jotka pelkäävät Häntä,
ja Hän näyttää heille liittonsa."
Eikö ole ihmeellistä, että jos pelkäät Herra,
Hän jakaa salaisuuksia kanssasi?
Kukaan ei kerro salaisuuksia viholliselle.
Jos avaat salaisuutesi jollekin, niin hän on läheinen ystäväsi,
henkilö, johon luotat. Jumala sanoo: "Koska pelkäät Herraa,
jaan salaisuuteni kanssasi" ja "näytän sinulle liittoni".
Eräs Raamatun keskeisiä totuuksia on liiton totuus.
Raamattu suorastaan pyörii liiton ympärillä.
Siinä on Vanha Liitto ja Uusi Liitto. Liitto on Raamatun teema.
Mutta vain ne, jotka pelkäävät Herraa, ymmärtävät mitä liitto on.
Siksi seurakunnissa on niin monia liitonrikkojia.
Moni rikkoo avioliiton siksi, että Herran pelko puuttuu.
Herran pelko on avain onnelliseen avioliittoon.
Ilman sitä liitto ei toimi niin kuin pitäisi.
Kävin kerran kiintoisan keskustelun erään miehen ja
hänen vaimonsa kanssa.
Mies johti evankeelista liikettä USA:ssa. En kerro nimeä.
He kertoivat avoimesti avio-ongelmistaan.
Vaimo kertoi, että eräänä yönä he riitelivät rajusti makuuhuoneessa.
Mies osoitti sormella vaimoaan ja sanoi: "sinun on alistuttava".
Rouva vastasi: "en näe mitään syytä tehdä niin."
Molemmat olivat vihaisia.
Sitten he muistivat olevansa kristittyjä
eivätkä he käyttäytyneet kristityn tavoin.
He polvistuivat sängyn ääreen kumpikin omalle puolelleen ja
alkoivat etsiä Jumalaa. Vaimo kertoi:
tuntui kuin kylmä tuuli olisi puhaltanut makuuhuoneeseen ja
ääni sanoi: "Alistukaa toinen toisillenne Jumalan pelossa."
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä